**Luis Rodolfo Abinader Corona** (født 12. juli 1967 i Santo Domingo i Den dominikanske republikk) er en økonom, forretningsmann og politiker fra Den dominikanske republikk som for tiden er landets 54. president. Han representerte Det moderne revolusjonære parti (*Partido Revolucionario Moderno*, PRM) i presidentvalgene både i 2016 og 2020.

Liv og virke
------------

### Bakgrunn

Luis Abinader er sønn av den libanesiskættede forretningsmannen og politikeren José Rafael Abinader Wasaf og hans hustru Rosa Sula Corona Caba, hvis forfedre var fra Kanariøyene. Selv skulle Luis gifte seg innen det libanesisk-dominikanske miljø: Hans kone Raquel Arbaje Soni der datte av forretningsmannen Elías Arbaje Farah og Margarita Soni, begge med libanesiske innvandrerforeldre. De libanesiske røttene er tilbake til kristne områder, med overveiende maronittisk men også noe gresk-ortodoks og melkittisk befolkning. 

Abinader har økonomisk utdannelse fra Instituto Politécnico Loyola og Instituto Tecnológico de Santo Domingo. Han har også studert ved flere høyskoler i USA, blant annet Harvard University.

### Karriere

#### Visepresident

I 2005 ble han valgt til visepresident i Det dominikanske revolusjonære parti (Partido Revolucionario Dominicano, PRD) og i 2012 stilte han som deres kandidat i presidentvalget uten å nå opp. I 2016 stilte han på nytt og nå også med støtte fra Det dominikanske humanistpartiet (Partido Humanista Dominicano, PHD), men heller ikke denne gangen ble han valgt. Den sittende presidenten, Danilo Medina, ble gjenvalgt.

#### President

Ved presidentvalget i 2020 stilte Abinander opp på nytt og vant. Han fikk denne gangen, som også i 2016, hjelp av sin rådgiver Rudy Giuliani som senere også ble rådgiver og advokat for Donald Trump. Han ble innsatt i presidentembedet 16. august 2020.

Under Abinaders lederskap har Den dominikanske republikk fått sterkere økonomiske og diplomatiske bånd til USA. Landet har blant annet stemt sammen med USA for å opprettholde boikotten mot Iran.

I oktober 2021 dukket hans navn opp i Pandora Papers.

Referanser
----------

1. ↑  Milcíades Humberto Núñez Núñez: Mal:Webarchiv. I: *Genealogy.com.*
2. ↑  Juan Eduardo Thomas (8. desember 2014). «Partido escoge a Abinader como candidato presidencial» **(spansk)**. Listín Diario. Arkivert fra originalen 18. januar 2015. Besøkt 10. desember 2020.
3. ↑  «Luis Abinader le ganó ayer la convención del PRM a Hipólito Mejía» **(spansk)**. Diario Libre. 27. april 2015. Arkivert fra originalen 19. juli 2015. Besøkt 10. desember 2020.
4. ↑  «Giuliani jumps into Dominican Republic’s reelection fray». DominicanToday. 17. juli 2019.
5. ↑  «Luis Abinader sworn in as Dominican leader; Pompeo attends». Associated Press. 16. august 2020.
6. ↑  Ezequiel Abiu Lopez (16. august 2020). «Dominican Republic's new president takes office warning of tough recovery». Reuters.
7. ↑  Geovanny Vicente Romero (16. august 2020). «This is the beginning of a new chapter in US-Dominican relations». Al Jazeera.
8. ↑  *Grateful to the Dominican Republic for standing with the United States and voting to extend the arms embargo on Iran at the @UN Security Council. We appreciate their support as we work to prevent Iran from gaining access to new and powerful weapons.* – Mike Pompeo på Twitter 20. august 2020
9. ↑  «Pandora Papers: Piñera, Lasso and Abinader Deny All Allegations». *www.telesurenglish.net* **(engelsk)**. Besøkt 5. oktober 2021.

|  |  |
| --- | --- |
| Oppslagsverk/autoritetsdata | VIAF **·** GND **·** Munzinger (iba)
 |